Legal Document

Category: 4

Text:
87. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ αριθ.Δγ/10424/93 της 31 Μαρτ./15 Απρ.1993 (ΦΕΚ  Β΄263) Αντικατάσταση της Δγ/οικ.50451/10.10.92 ΦΕΚ 696/τ.Β/΄26.11.92 Υπ. Απόφασης, προϋποθέσεις και διαδικασία διορισμού γιατρών και οδοντιατρών, που έχουν ιθαγένεια κράτους – μέλους της Ε.Ο.Κ., σε θέσεις του κλάδου γιατρών Ε.Σ.Υ. και σε θέσεις εμμίσθων ειδικευομένων βοηθών. Έχοντας υπόψη: 1.Τις διατάξεις του Ν.123/75 ΦΕΚ 172/τ.Α΄/ 20.8.75. 2.Τις διατάξεις του Ν.1397/83 ΦΕΚ 143/τ.Α΄/ 7.10.83 «Ε.Σ.Υ.». 3.Τις διατάξεις της παρ.4 του άρθρ.2 του Ν. 1821/1988. 4.Τις διατάξεις των άρθρ.65 και 82 παρ.1 του Ν.2071/92 ΦΕΚ 123/τ.Α/15.7.92 «περί εκσυγχρονισμού και οργανώσεως Συστήματος Υγείας». 5.Το αριθ.390/91 ΦΕΚ 140/τ.Α΄/25.9.91 Π.Δ/γμα «τρόπος και διαδικασία τοποθέτησης οδοντογιατρών προς απόκτηση του τίτλου της οδοντιατρικής ειδικότητας της Γναθοχειρουργικής». 6.Την αριθ.Δ.2β/οικ.65918/77 ΦΕΚ 51/τ.Α΄/10.1.77 Υπ. Απόφαση, όπως τροποποιήθηκε και συμπληρώθηκε με μεταγενέστερες αποφάσεις. 7.Την αριθ. Δ2β/οικ.19991/13.6.89 ΦΕΚ 493/τ.Β΄/ 16.6.89 Υπ. Απόφαση «προϋποθέσεις και διαδικασία διορισμού γιατρών, που έχουν ιθαγένεια κράτους – μέλους της Ε.Ο.Κ., σε θέσεις του κλάδου γιατρών Ε.Σ.Υ.». 8.Την αριθ. Υ.1938/1992 κοινή απόφαση του Πρωθυπουργού και του Υπουργού Υγείας, Πρόνοιας και Κοινωνικών Ασφαλίσεων, για τη μεταβίβαση αρμοδιοτήτων, αποφασίζουμε: 1.Αντικαθιστούμε την αρι.Δγ/οικ.50451/10.10.92 ΦΕΚ 696/τ.Β΄/26.11.92 Υπ. Απόφαση (με την οποία τροποποιήθηκε και επεκτάθηκε η αρ. Δ2β/οικ. 19991/89 Υπ. Απόφαση) και καθορίζουμε ως κατωτέρω τις προϋποθέσεις, τη διαδικασία διορισμού και τα αρμόδια όργανα για τη διαπίστωση της γνώσης της Ελληνικής γλώσσας των γιατρών και οδοντογιατρών που έχουν ιθαγένεια κράτους-μέλους της ΕΟΚ, προκειμένου να διορισθούν σε θέσεις του κλάδου γιατρών Ε.Σ.Υ. και σε θέσεις εμμίσθων ειδικευομένων βοηθών (σύμφωνα με τις προϋποθέσεις και τη διαδικασία που ισχύουν για τους Έλληνες γιατρούς και οδοντογιατρούς. (Αντί για τη σελ.96,687) Σελ. 96,687(α) Τεύχος 1306 Σελ. 73 Ε.Σ.Υ.-Γενικές Διατάξεις 34.ΑΑ.α.85-87 α.Απαραίτητη προϋπόθεση διορισμού τους είναι η γνώση της Ελληνικής γλώσσας. Το Κ.Ε.Σ.Υ., για την εξέταση των γιατρών ιθαγένειας κράτους-μέλους της Ε.Ο.Κ., προς διαπίστωση της γνώσης της Ελληνικής γλώσσας, καθώς και του αναγκαίου κατά ιατρική ειδικότητα ή θέση, βαθμού γνώσης αυτής, ορίζει τριμελή Επιτροπή, που θα αποτελείται από (2) μόνιμα μέλη και από ένα μέλος που θα είναι ειδικευμένος γιατρός, ανάλογα με την ειδικότητα που πρόκειται να εξετασθούν οι ενδιαφερόμενοι γιατροί που πρόκειται να διορισθούν σε θέσεις κλάδου γιατρών Ε.Σ.Υ. και σε θέσεις εμμίσθων ειδικευομένων γιατρών. Σελ. 96,688(α) Τεύχος 1306 Σελ. 74 34.ΑΑ.α.87 Ε.Σ.Υ.-Γενικές Διατάξεις Η επιτροπή θα εξετάζει γραπτά και προφορικά τους υποψηφίους γιατρούς ιθαγένειας κράτους μέλους της Ε.Ο.Κ. Κατά προτίμηση μέλη της Επιτροπής ορίζονται γιατροί, που έχουν σπουδάσει σε χώρες τις Ε.Ο.Κ. Στην επιτροπή αυτή τα ΣΚΕΙΟΠΝΙ παραπέμπουν έγκαιρα της κρίσης, τους υποψηφίους γιατρούς που προέρχονται από χώρες της Ε.Ο.Κ. Η παραπομπή των υποψηφίων για ειδίκευση γιατρών που έχουν ιθαγένεια κράτους – μέλους της Ε.Ο.Κ., στην Επιτροπή αυτή, θα γίνεται έγκαιρα από την αρμόδια υπηρεσία για θέματα ειδίκευσης και πριν την υποβολή των αναγκαίων για σειρά προτεραιότητας, δικαιολογητικών, ύστερα από υποβολή σχετικής αίτησης και αντίγραφο πτυχίου. β.Για τις κλινικές ειδικότητες η γνώση της Ελληνικής γλώσσας και της Ελληνικής Ιατρικής Ορολογίας πρέπει να είναι άριστη. γ.Για τις εργαστηριακές ειδικότητες η γνώση της Ελληνικής γλώσσας μπορεί να είναι μέτρια, της Ελληνικής Ιατρικής Ορολογίας όμως πρέπει να είναι άριστη. δ.Η εξέταση τα γλώσσας δεν απαιτείται για τους γιατρούς ιθαγενείας κράτους-μέλους της ΕΟΚ, οι οποίοι είναι απόφοιτοι Ελληνικών Πανεπιστημίων, ή έχουν αποκτήσει τίτλο ειδικότητας στην Ελλάδα. Οι απόφοιτοι των Ελληνικών Πανεπιστημίων γιατροί, εντάσσονται υποχρεωτικά στη λίστα αναμονής για σειρά προτεραιότητας για ειδίκευση σε θέσεις εμμίσθων ειδικευομένων γιατρών από την ημερομηνία δημοσίευσης του Νόμ.2071/92 ΦΕΚ 123/τ.Α΄/15.7.92, εφόσον είχαν ήδη υποβάλλει αιτήσεις πριν τις 15.7.92 για σειρά προτεραιότητας στη λίστα αναμονής και ανέμεναν να τοποθετηθούν ως υπεράριθμοι αλλοδαποί. Η καταχώρηση αίτησης με ημερομηνία 15.7.92 θα γίνεται στη λίστα αναμονής, μετά την αίτηση του Έλληνα γιατρού, που τυχόν έχει υποβάλλει αίτηση την αυτή ημερομηνία. Οι γιατροί ιθαγενείας κράτους-μέλους της Ε.Ο.Κ., που ήδη έχουν τοποθετηθεί για ειδίκευση ως υπεράριθμοι αλλοδαποί και θέλουν να ειδικευθούν σύμφωνα με τις διατάξεις του άρθρ.82 παρ.1 του Νόμ.2071/92, σε θέσεις εμμίσθων ειδικευομένων γιατρών, θα πρέπει να παραιτηθούν από τη θέση που κατέχουν και μετά να υποβάλουν εκ νέου δικαιολογητικά για νέα σειρά προτεραιότητας για να συνεχίσουν την ειδίκευσή τους. Στην προαναφερόμενη Επιτροπή, δε θα παραπέμπονται επίσης και οι γιατροί ιθαγενείας, κράτους - μέλους της Ε.Ο.Κ., εφόσον έχουν ήδη προϋπηρεσία σε Νοσηλευτικά Ιδρύματα της χώρας μας, τουλάχιστον (6) μήνες και έχουν πιστοποιητικό ευδόκιμης άσκησης από την επιστημονική επιτροπή του Νοσοκομείου, που είχαν τοποθετηθεί ως υπεράριθμοι αλλοδαποί, έχουν αναγνώριση του πτυχίου από το Δ.Ι.Κ.Α.Τ.Σ.Α., αφού υπέστησαν επιτυχώς συμπληρωματικές εξετάσεις στα μαθήματα: «χειρουργική - Παθολογία», καθώς επίσης και οι γιατροί που έχουν προϋπηρεσία τουλάχιστον (6) μήνες στο Δημόσιο ή σε Ν.Π.Δ.Δ. της χώρας μας, ως γιατροί. ε.Ειδικώς για τους οδοντογιατρούς για την εξέταση στην Ελληνική γλώσσα, προκειμένου να διορισθούν σε θέσεις κλάδου οδ/τρων Ε.Σ.Υ. σε θέσεις ειδικευομένων βοηθών (σύμφωνα με τις διατάξεις που ισχύουν για τους Έλληνες οδοντογιατρούς, ή που επιθυμούν να ασκήσουν στη χώρα μας Γενική Οδοντιατρική, το Κ.Ε.Σ.Υ. ορίζει τριμελή επιτροπή, που θα αποτελείται από (2) μόνιμα μέλη και από ένα μέλος που θα είναι γναθοχειρουργός ή ορθοδοντικός ή γενικός οδ/τρος, ανάλογα με την ειδικότητα που πρόκειται να εξετασθούν οι ενδιαφερόμενοι οδοντίατροι, η αν επιθυμούν ν’ ασκήσουν τη Γενική Οδοντιατρική στη χώρα μας. στ.Η εξέταση της γλώσσας δεν απαιτείται για τους οδ/τρους των κρατών - μελών της Ε.Ο.Κ., που είναι απόφοιτοι Ελληνικών Πανεπιστημίων, οι Οδ/τροι που έχουν Προϋπηρεσία τουλάχιστον (6) μήνες ως οδ/τροι, στο Δημόσιο ή σε Ν.Π.Δ.Δ. της χώρας μας, καθώς επίσης και οι οδ/τροι που έχουν αναγνώριση του πτυχίου από το Δ.Ι.Κ.Α.Σ.Τ.Α., αφού υπέστησαν επιτυχώς συμπληρωματικές εξετάσεις. ζ.Οι εξετάσεις για τις προαναφερόμενες επιτροπές θα διενεργούνται μια (1) φορά το μήνα. Οι επιτροπές δε αυτές, θα συγκροτούνται σύμφωνα με τις διατάξεις της παρ.4 του άρθρ.9 του Νόμ.2071/92 ΦΕΚ 123/τ.Α΄/15.7.92. η.Το Κ.Ε.Σ.Υ. ανάλογα με τις ανάγκες, μπορεί να συγκροτεί παρόμοιες επιτροπές και στη Θεσσαλονίκη. 2.Από τις διατάξεις της παρούσης απόφασης, δεν προκαλείται δαπάνη σε βάρος του Κρατικού Προϋπολογισμού, διότι οι γιατροί από χώρες της ΕΟΚ, διορίζονται στις ήδη υπάρχουσες οργανικές θέσεις των Νοσοκομείων. (Αντί για τη σελ.96,689) Σελ. 96,689(α) Τεύχος 1306 Σελ. 75 Ε.Σ.Υ.-Γενικές Διατάξεις 34.ΑΑ.α.87 87α. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ.Υ7/3147 της 20 Αυγ.-9 Σεπτ.1993 (ΦΕΚ Β 700) Σύνθεση και λειτουργία του Εθνικού Συμβουλίου Ανάπτυξης Νοσηλευτικής (Ε.Σ.Α.Ν.). Έχοντας υπόψη: 1. Τις διατάξεις του άρθρ.106 του Νόμ.2071/92 «Εκσυγχρονισμός και Οργάνωση Συστήματος Υγείας» (ΦΕΚ 123/15.7.92 τ. Α ). 2.Την αριθ.13/20.5.93 Γνωμοδότηση της 100ης Ολομέλειας του Κεντρικού Συμβουλίου Υγείας. 3.Την αριθ.1938/9.12.92 Κοινή απόφαση Πρωθυπουργού και Υπουργού Υγείας, Πρόνοιας και Κοινων.Ασφαλίσεων «Ανάθεση αρμοδιοτήτων στους Υφυπουργούς Υγείας, Πρόνοιας και Κοινων. Ασφαλίσεων» (ΦΕΚ 727/11.12.92 Β ), αποφασίζουμε: Σύνθεση Ε.Σ.Α.Ν. Άρθρ.1.-1.- Το Εθνικό Συμβούλιο Ανάπτυξης Νοσηλευτικής συγκροτείται με Απόφαση του Υπουργού Υγείας, Πρόνοιας και Κοινωνικών Ασφαλίσεων και αποτελείται από τους κάτωθι: α. Το Γενικό Διευθυντή Υγείας του Υπουργείου Υγείας, Πρόνοιας και Κοινωνικών Ασφαλίσεων. β. Το Διευθυντή της Διεύθυνσης Επαγγελμάτων Υγείας του Υπουργείου Υγείας, Πρόνοιας και Κοινωνικών Ασφαλίσεων. γ. ΄Έναν εκπρόσωπο Δ.Ε.Π. Τμήματος Νοσηλευτικής Α.Ε.Ι., Νοσηλευτή Καθηγητή α΄ ή β΄βαθμίδας που ορίζεται από το Τμήμα. δ. Έναν εκπρόσωπο Εκπαιδευτικού Προσωπικού Τμήματος Νοσηλευτικής Τ.Ε.Ι., Νοσηλευτή Καθηγητή α΄ή β΄ βαθμίδας που ορίζεται από την Ειδική Υπηρεσία Τεχνολογικής Εκπαίδευσης του Υπουργείου Εθνικής Παιδείας και Θρησκευμάτων, κατόπιν προτάσεως των Συμβουλίων των Τμημάτων Νοσηλευτικής Σχολών Επαγγελμάτων Υγείας, Πρόνοιας της χώρας. ε. ΄Ένα διοικητικό Νοσηλευτικό στέλεχος-Διευθυντή ή Τομεάρχη, από Γενικό Νοσοκομείο που ορίζεται από τον Υπουργό Υγείας, Πρόνοιας και Κοινωνικών Ασφαλίσεων. στ. ΄Ένα διοικητικό Νοσηλευτικό στέλεχος από Ψυχιατρικό Νοσοκομείο που ορίζεται από τον Υπουργό Υγείας, Πρόνοιας και Κοινωνικών Ασφαλίσεων. ζ. ΄Ένα διοικητικό Νοσηλευτικό στέλεχος από Παιδιατρικό Νοσοκομείο που ορίζεται από τον Υπουργό Υγείας, Πρόνοιας και Κοινωνικών Ασφαλίσεων. η. ΄Ένα Διοικητικό Νοσηλευτικό στέλεχος από υπηρεσίες Πρωτοβάθμιας Φροντίδας Υγείας που ορίζεται από τον Υπουργό Υγείας, Πρόνοιας και Κοινων. Ασφαλίσεων. θ. Ένα Νοσηλευτή που προτείνεται από τον Εθνικό Σύνδεσμο Διπλωματούχων Νοσηλευτριών-των της Ελλάδας (Ε.Σ.Δ.Ν.Ε.). Σελ. 96,690(α) Τεύχος 1306 Σελ. 76 2. Σε περίπτωση που οι αρμόδιοι φορείς δεν προτείνουν τους αναφερόμενους εκπροσώπους εντός μηνός από της λήψεως της σχετικής ειδοποίησης, ο Υπουργός ορίζει αυτούς κατά την κρίση του. 3. Τα τακτικά και αναπληρωματικά μέλη του Ε.Σ.Α.Ν., διορίζονται με τριετή θητεία. Αρμοδιότητες Ε.Σ.Α.Ν. ΄Αρθρ.2.- Το Ε.Σ.Α.Ν. έχει τις ακόλουθες αρμοδιότητες: 1. Μελετά και εξετάζεις τα διάφορα Νοσηλευτικά θέματα που αναφύονται εκάστοτε και υποβάλλει εμπεριστατωμένες αναλύσεις και προτάσεις, επιστημονικώς τεκμηριωμένες, προς τον Υπουργό Υγείας, Πρόνοιας και Κοινωνικών Ασφαλίσεων, το ΚΕ.Σ.Υ. και τους υπηρεσιακούς παράγοντες του Υπουργείου που είναι αρμόδιοι για τα εξεταζόμενα θέματα. Τη μελέτη των θεμάτων αναλαμβάνει κατόπιν αιτήσεως των αρμοδίων αρχών ή και εξ ιδίας πρωτοβουλίας. 2.Εκτιμά τις ανάγκες σε Νοσηλευτικό Προσωπικό όλων των κατηγοριών και ειδικοτήτων και εισηγείται τρόπους και μεθόδους για την ορθολογική χρησιμοποίηση του υπάρχοντος Νοσηλευτικού δυναμικού. Προτείνει, ακόμη, τρόπους και μέσα για τη  βελτίωση των συνθηκών εργασίας και τη δημιουργία κινήτρων προς προσέλκυση και παραμονή των Νοσηλευτών-τριών στο επάγγελμα, καθώς και τη διαφώτιση των νέων και του κοινού για το Νοσηλευτικό επάγγελμα με τα μέσα ενημέρωσης. 3. Εισηγείται την κατάρτιση ενιαίου προγράμματος ειδίκευσης και συνεχιζόμενης εκπαίδευσης του Νοσηλευτικού προσωπικού σε όλη τη χώρα, σε συνεργασία με τη Διεύθυνση Επαγγελμάτων Υγείας και οποιαδήποτε άλλη αρμόδια Διεύθυνση του Υπουργείου. 34.ΑΑ.α.87α Ε.Σ.Υ.-Γενικές Διατάξεις 4. Υποβάλλει προτάσεις για την εναρμόνιση της Ελληνικής Νοσηλευτικής Πολιτικής με την αντίστοιχη άλλων Κρατών και Διεθνών Οργανισμών και Φορέων (Π.Ο.Υ., Ε.Ο.Κ., Δ.Σ.Ν.) (Διεθνές Συμβούλιο Νοσηλευτών). 5. Γνωμοδοτεί για κάθε θέμα που παραπέμπεται στο Ε.Σ.Α.Ν. από τον Υπουργό Υγείας, Πρόνοιας και Κοινωνικών Ασφαλίσεων, το Κ.Ε.Σ.Υ. και υπηρεσιακούς παράγοντες του Υπουργείου. 6.Συνεργάζεται με τη Διεύθυνση  Επαγγελμάτων Υγείας από την οποία και εξυπηρετείται γραμματειακά. 7. Εισηγείται τη θέσπιση νέων Νοσηλευτικών Ειδικοτήτων και κριτηρίων για την αναγνώριση εκπαιδευτικών κέντρων για τις ειδικότητες. 8. Προωθεί και υποστηρίζει τη Νοσηλευτική ΄Ερευνα. 9. Εισηγείται κριτήρια για την αξιολόγηση της παρεχομένης Νοσηλευτικής φροντίδας και διαμορφώνει δείκτες ποιότητας, υποδεικνύοντας τρόπους και μεθόδους για τον έλεγχο της αποδοτικότητας και αποτελεσματικότητας της Νοσηλευτικής Υπηρεσίας στην Πρωτοβάθμια, Δευτεροβάθμια και Τριτοβάθμια Υγειονομική Περίθαλψη. 10. Συμμετέχει στο σχεδιασμό της Εθνικής Πολιτικής Υγείας, προτείνει προτεραιότητες και προοπτικές και εισηγείται μέτρα που αφορούν την ανάπτυξη της Νοσηλευτικής Υπηρεσίας, την ποιοτική και ποσοτική βελτίωση της παραγωγικότητας και τη συνεργασία της Νοσηλευτικής Υπηρεσίας, για την συσχέτιση κόστους-αποτελεσματικότητας των Υγειονομικών Υπηρεσιών. 11. Γνωμοδοτεί για τον καθορισμό των καθηκόντων του Νοσηλευτικού Προσωπικού και την περιγραφή των Νοσηλευτικών πράξεων. 12. Συνεργάζεται με τα Επαγγελματικά, Επιστημονικά και Συνδικαλιστικά Νοσηλευτικά-Υγειονομικά Σωματεία, για την προστασία και προαγωγή του Νοσηλευτικού Επαγγέλματος. Λειτουργία Ε.Σ.Α.Ν. Άρθρ.3.-1. Το Ε.Σ.Α.Ν. συνεργάζεται με όλες τις Διευθύνσεις και Υπηρεσίες του Υπουργείου Υγείας, Πρόνοιας και Κοινωνικών Ασφαλίσεων που ασχολούνται αμέσως ή εμμέσως με Νοσηλευτικά θέματα. Ζητεί πληροφορίες και στατιστικά στοιχεία για την τεκμηρίωση των εισηγήσεών του, από όλες τις Υπηρεσίες του Υπουργείου. 2. Προέδρος του Ε.Σ.Α.Ν. ορίζεται ο Γενικός Διευθυντής Υγείας και Αντιπρόεδρος ο Δ/ντής Επαγγελμάτων Υγείας. 3. Το Ε.Σ.Α.Ν. βρίσκεται σε απαρτία όταν είναι παρόν το μισό συν ένα των μελών του, μεταξύ των οποίων πρέπει να είναι ο Πρόεδρος ή Αντιπρόεδρος αυτού, οι δε αποφάσεις λαμβάνονται με απόλυτη πλειοψηφία των παρόντων μελών. Σε  περίπτωση ισοψηφίας υπερισχύει η ψήφος του Προέδρου. Μέλος του Ε.Σ.Α.Ν. που απουσιάζει αδικαιολόγητα σε περισσότερες από τρείς συνεδριάσεις ανά εξάμηνο αντικαθίσταται με Υπουργική Απόφαση, μετά από πρόταση του φορέα προέλευσης, κατά την ως άνω οριζόμενη διαδικασία. Το Ε.Σ.Α.Ν. συνεδριάζει τακτικά μία φορά το μήνα και εκτάκτως οσάκις ζητήσει τούτο η Εκτελεστική του Επιτροπή. 4. Το Ε.Σ.Α.Ν. συγκροτεί Εκτελεστική Επιτροπή που αποτελείται: α. Από τον Πρόεδρο, β. Τον Αντιπρόεδρο και  γ.Τρία (3) μέλη τα οποία εκλέγονται με τον αναπληρωτή τους με μυστική ψηφοφορία. 5. Η Εκτελεστική Επιτροπή συνεδριάζει τουλάχιστον δύο φορές το μήνα, εκτάκτως δε όταν παρίσταται ανάγκη και βρίσκεται σε απαρτία όταν μετέχουν τα  τρία (3) από τα μέλη της μεταξύ των οποίων ο Πρόεδρος ή Αντιπρόεδρος αυτού. Η Εκτελεστική Επιτροπή εισηγείται στο Ε.Σ.Α.Ν. τα θέματα προς συζήτηση και έχει την επιμέλεια της διατύπωσης και προώθησης σχετικών προτάσεων. 6.Το Ε.Σ.Α.Ν. συγκροτεί επιτροπές για τα ακόλουθα θέματα: α. Νοσηλευτικής Εκπαίδευσης. β. Άσκησης του Επαγγέλματος. γ. ΄Ερευνας. Στις Επιτροπές αυτές καλούνται και μετέχουν, ανάλογα με το αντικείμενο, εκπρόσωποι αντίστοιχων Επιστημονικών Εταιρειών, Κλαδικών Σωματείων ή και άλλων κρατικών ή ιδιωτικών φορέων. Κάλυψη δαπάνης ΄Αρθρ.4.- Από τις διατάξεις της παρούσας απόφασης δεν προκαλείται δαπάνη σε βάρος του Κρατικού Προϋπολογισμού. (Μετά τη σελ.96,690(α) Σελ. 96,6901 Τεύχος 1306 Σελ. 77 Ε.Σ.Υ.-Γενικές Διατάξεις 34.ΑΑ.α.87α